 De tradisjonelt fattige landene har etter en politisk omveltning stanset eksporten av råvarer. Den vestlige verden kommer i en økonomisk krise, som raskt brer seg i Norge. Arbeidledigheten øker voldsomt, og det blir vanskeligere å få tak i matvarer. Regjeringen vil ikke offisielt innrømme krisen, men frykten brer seg i befolkningen. Demonstrasjoner mellom befolkningen og politi hører med til dagens orden. Også Thomas og Vera er arbeidsløse. Den eneste veien de ser ut av uføret er å flytte ut fra byen og leie et nedlagt gårdsbruk. Omsetningen av matvarer blir forbudt. Militære styrker kommer for å beslaglegge det lille de har. Senere følger også bybefolkningen, som i panikk reiser ut på landsbygda for å sikre seg noe å spise.