 Under den store nordiske krig i 1719 har svenskene besatt Trøndelag. Under tilbaketoget over Tydalsfjellene fryser de fleste i hjel. Men noen søker tilflukt i seterhyttene. Bøndene jager dem. Svenskehateren Sjur kommer på spor av Per Jönsa, som søker inn i en seterhytte, der Sjurs datter Eli holder til. Hun tar seg av den sårede Per, og det oppstår et kjærlighetsforhold mellom dem, et forhold som imidlertid ikke faller i god jord hos hennes far.