 Filmen forteller om den romslige storbonden som sitter trygt på ættegården; og om den arbeidsslitte husmannen på plassen oppunder åsen; om hestehandleren på skysstasjonen som med underfundige knep vil lure den troskyldige bonden som ikke er så troskyldig likevel; om gromgutten som tyner tjenestefolket når far og mor er borte; om den godhjertede vesle karen som hjelper bestefar når ingen annen vil høre på gamlingen; om bygdeorginalen som aldri blir trett av å legge ut om et ungdomseventyr i byen; om den loslitte kona som ikke for noen pris vil sende kua på utstilling; kort sagt om småfolk og storfolk.