 Kontanter er snart avlegs med det inflasjonstempoet vi har. Bedre med verdipapirer og fast eiendom. Disse tankene har Olsenbanden gjort seg, og de tenker stort: Ved å skaffe tilveie et skjult regnskap i Team Finans har de sjansen til å erverve seg selveste Steen & Strøm. Alt ser enkelt ut, men Olsenbanden må igjennom den samme kverna med dristige kupp og nevepirrende situasjoner. Omstendighetene fører dem helt til Swinging i London hvor kuppet foretas i britenes nasjonalhelligdom, Tower of London. Det norske forsvaret får også føle Olsenbandens nærvær.