 I Finnmark på 1000-tallet blir den 16-årige Aigin vitne til at noen svartkledde menn dreper hans foreldre og lillesøster. Aigin blir oppdaget av gjerningsmennene, som viser seg å være tsjudere, et omvandrende røverfolk som plyndrer og dreper alle som kommer i deres vei. Aigin såres av en pil i armen, men lykkes i å flykte til en leir i nærheten for å advare sine venner mot tsjuderne. Aigins ankomst skaper konflikt. Noen anklager ham for å ha satt deres liv i fare med sporene i snøen. Andre forstår at han ikke hadde noe valg. De forlater leiren for å dra mot kysten. Tilbake blir tre menn + Aigin & Raste.