 Hovedstaden er blitt en riktig pen by. Tidsmessige bygg ruver snart over alt, der de gamle rønnene er jevnet med jorden. Men en selsom bukett av nydelige nelliker lever videre. De hverken vil eller kan innrette seg etter de velordnede forhold i samfunnet. I denne filmen møter vi en del håndplukkede eksemplarer av arten. De lever på sin uortodokse måte, lettsindig i sin omgang med sannheten, eiendomsretten og hverandre. Derfor kommer mesteparten av deres tid til å henrulle bak murene. Når de en etterlengtet morgen slipper ut til en høyst tvilsom form for frihet, opplever de bare at deres synderegister øker ytterligere.