 På en gønn øy i havgapet bor en gruppe mennesker. I sitt enkle jordnære miljø lever de i harmoni med seg selv og hverandre. Et lite samfunn i balanse, tilsynelatende. En fremmed kommer til øya, og brått ødelegges likevekten. Som en orkan rammer ulykken det lille samfunnet. I løpet av noen korte, dramatiske timer av fortettet vold forandres øyfolkets tilværelse. Et drap utløser angst, hat og massepsykose, og skjulte krefter slippes løs.